Giganthagl drepte tre i Kina
De gigantiske isbitene skal ha drept tre mennesker da de haglet over landsbygda i Jiangxi-provinsen i Øst-Kina tirsdag kveld, melder det statlige nyhetsbyrået Xinhua. Haglet skal ha vært så stort som 3,5 centimeter i diameter og veide i snitt 18 gram, skriver Sky News. 700 mennesker ble evakuert som følge av haglstormen, som ødela mer enn 900 hus og 2700 hektar med avlinger. I Guizhou-provinsen ble 25 innbyggere skadet i uværet. To av dem er alvorlig skadet og får behandling på sykehus, opplyser en talsmann i regionen. Til sammen 47 landsbyer ble rammet av uværet, som førte til strømbrudd og forstyrrelser på telekommunikasjonsnettet. Lokale myndigheter har sendt ut medisinske team som skal bistå i rednings- og hjelpearbeidet i de berørte områdene, ifølge den kinesiske TV-kanalen CCTV.
Hagl på størrelse med golfballer skal ha tre drept personer og skadet 25 andre i Kina.